El cocómaro o anca dito sarùmoło e mescołoto inte el teritòrio de ła Sità metropułitana de Venèsia e megało in provincia de Verona el ze on ortajo che el fa parte de ła fameja de łe Cucurbitaceae, orizenàrio de l'Azia orientałe e meridionałe. Ła ze na pianta strisante o ranpegante co ła se cata pozada inte on suporto, ai cuałi ła se taca traerso pànpani produzesti dai trozi o da łe rame. El truzo, cuadrangołar, el ze pełozo co coste su par zo in rezalto. Łe foje łe ze racuanto grande, łe ze palmae-bobae, co on longo pégoło, verdo scuro e rùvido. I fiuri i ze załi a sìncue lobi, mia tanto grandi, i ze unisesuałi, portai da ła istesa pianta , i mascułini a grupi de sìncue, i femenini i ze sołitari o a cópie. El fruto el ze na baca polpoza piena de àcua. f. Gabaev, La Turquie Agricole 556. 1933.